ලාංකීය රූපවාහිනී නාළිකා ඇගයීමේ සම්මාන උළෙල, රයිගම් ටෙලීස්, පසුගිය සිකුරාදා (6) කොළඹ බණ්ඩාරනායක සම්මන්ත්‍රණ ශාලාවේ දී පැවැති අවස්ථාවේ දී ජාතික රූපවාහිනිය සම්මාන දොළහක් (12) ලබාගනිමින් වසරේ විශිෂ්ටතම නාළිකාව (Best Media Channel of the year) ට හිමි සම්මානයෙන් පිදුම් ලැබීය.වසරේ විශිෂ්ටතම ළමා වැඩසටහන ලෙස අතුල රන්සිරිලාල් විසින් අධ්‍යක්ෂණය කළ පොඩි හාමුදුරුවෝ වැඩසටහනෙහි පැණි කුරුල්ලා වැඩසටහනට ද, වසරේ විශිෂ්ටතම අධ්‍යාපන වැඩසටහන ලෙස රංග බණ්ඩාරනායක විසින් අධ්‍යක්ෂණය කළ රංග භූමි වැඩසටහන ද, වසරේ විශිෂ්ටතම සංගීත වැඩසටහන ලෙස ශිරාන් රත්නායක විසින් අධ්‍යක්ෂණය කළ මිහිමඬලේ ගීතයට ද, වස‍රේ විශිෂ්ටතම හඬ කැවීමේ වැඩසටහන ලෙස රන්සිරිලාල් විසින් අධ්‍යක්ෂණය කළ අභීත දියණියට ද, වසරේ විශිෂ්ටතම සඟරාමය වැඩසටහන ලෙස චන්දන සෙනෙවිරත්න විසින් අධ්‍යක්ෂණය කළ අරුම පුදුම රෝද හතරට ද, වසරේ විශිෂ්ටතම රූපවාහිනී ප්‍රවෘත්ති නිවේදක (සිංහල) ලෙස ජාතික රූපවාහිනියේ චමින්ද ගුණරත්නට ද, වසරේ ‍විශිෂ්ටතම සම්ප්‍රෙව්ශක (සිංහල) ලෙස ජාතික රූපවාහිනියේ වජිර ජයවර්ධනට ද, වසරේ විශිෂ්ටතම ටෙලි නාට්‍ය ගීත රචනය ලෙස විජිත මංජුල සිංහපෘථිවි විසින් අධ්‍යක්ෂණය කළ සල්මල් ලන්ද ටෙලි නාට්‍යයේ තේමා ගීතය රචනා කළ යූ. බී. රත්නායකට ද,වසරේ විශිෂ්ටතම ටෙලි නාට්‍ය ගීත ගායක ලෙස සල්මල් ලන්ද ටෙලි නාට්‍යයේ තේමා ගීතය ගායනා කළ අමරසිරි පීරිස්ට ද, වසරේ විශිෂ්ටතම ටෙලි නාට්‍ය ගීත ගායිකාව ලෙස සල්මල් ලන්ද ටෙලි නාට්‍යයේ ගීත ගායනා කළ ධනෝධ්‍යා අයෝනි යාපාට ද, බොරළු පාර‍ ටෙලි නාට්‍ය යේ රංගනය වෙනුවෙන් ලයනල් වික්‍රමයන් හට කුසලතා සම්මානයක් ද හිමිවිය.